CELEX: 32008D0282
Language: lt
Date: 1205712000000
Title: 2008/282/EB: 2008 m. kovo 17 d. Komisijos sprendimas, iš dalies keičiantis Sprendimo 2007/76/EB, įgyvendinančio Europos Parlamento ir Tarybos reglamentą (EB) Nr. 2006/2004 dėl nacionalinių institucijų, atsakingų už vartotojų apsaugos teisės aktų vykdymą, bendradarbiavimo, nuostatas dėl savitarpio pagalbos (pranešta dokumentu Nr. C(2008) 987) (Tekstas svarbus EEE)

1.4.2008   
            
            
               LT
            
            
               Europos Sąjungos oficialusis leidinys
            
            
               L 89/26
            
         
      KOMISIJOS SPRENDIMAS
   
   2008 m. kovo 17 d.
   iš dalies keičiantis Sprendimo 2007/76/EB, įgyvendinančio Europos Parlamento ir Tarybos reglamentą (EB) Nr. 2006/2004 dėl nacionalinių institucijų, atsakingų už vartotojų apsaugos teisės aktų vykdymą, bendradarbiavimo, nuostatas dėl savitarpio pagalbos
   (pranešta dokumentu Nr. C(2008) 987)
   (Tekstas svarbus EEE)
   (2008/282/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2004 m. spalio 27 d. Europos Parlamento ir Tarybos reglamentą (EB) Nr. 2006/2004 dėl nacionalinių institucijų, atsakingų už vartotojų apsaugos teisės aktų vykdymą, bendradarbiavimo (reglamentas dėl bendradarbiavimo vartotojų apsaugos srityje) (1), ypač į jo 7 straipsnio 3 dalį, 8 straipsnio 7 dalį, 9 straipsnio 4 dalį ir 12 straipsnio 6 dalį,
   kadangi:
   
               (1)
            
            
               2006 m. gruodžio 22 d. Komisija priėmė Sprendimą 2007/76/EB, kuriuo įgyvendinamas Reglamentas (EB) Nr. 2006/2004 (2). Tuo sprendimu nustatomi Reglamento (EB) Nr. 2006/2004 nuostatų dėl kompetentingų institucijų savitarpio pagalbos ir tos pagalbos reglamentavimo sąlygų įgyvendinimo taisyklės.
            
         
               (2)
            
            
               Sprendimą 2007/76/EB reikėtų iš dalies pakeisti, siekiant patikslinti, kokią informaciją privalo pateikti valdžios institucijos, per kokį laikotarpį turi būti pranešta apie vykdymo priemones, kurių imtasi, ir koks jų poveikis gavus prašymą dėl vykdymo priemonių taikymo.
            
         
               (3)
            
            
               Sprendimą 2007/76/EB taip pat reikėtų iš dalies pakeisti, siekiant patikslinti, kokia informacija po pranešimo apie įspėjimą turi būti nurodyta pranešime apie vykdymo priemones arba prašyme dėl savitarpio pagalbos.
            
         
               (4)
            
            
               Be to, tikslinga nustatyti pagrindinius rinkos priežiūros ir vykdymo veiklos koordinavimo principus, kad būtų veiksmingai vykdoma visoje Bendrijoje.
            
         
               (5)
            
            
               Šiame sprendime nustatytos priemonės atitinka Reglamento (EB) Nr. 2006/2004 19 straipsnio 1 dalyje nurodyto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendime 2007/76/EB po 7 straipsnio įterpiamas šis straipsnis:
   
      „7a straipsnis
      Rinkos priežiūros ir vykdymo veiklos koordinavimas
      Rinkos priežiūros ir vykdymo veiklos koordinavimo principai nustatyti priedo 6 skyriuje.“
   
   2 straipsnis
   Sprendimo 2007/76/EB priedas iš dalies keičiamas atsižvelgiant į šio sprendimo priedą.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. kovo 17 d.
      
         
            Komisijos vardu
         
         Meglena KUNEVA
         
         
            Komisijos narė
         
      
   
   
      (1)  OL L 364, 2004 12 9, p. 1. Reglamentas su paskutiniais pakeitimais, padarytais Direktyva 2007/65/EB (OL L 332, 2007 12 18, p. 27).
   
      (2)  OL L 32, 2007 2 6, p. 192.
   
      PRIEDAS
      Sprendimo 2007/76/EB priedas iš dalies keičiamas taip:
      
                  1)
               
               
                  1.1. dalies c punkte įterpiami šie papunkčiai:
                  
                              „viii)
                           
                           
                              produkto ar paslaugos pavadinimas;
                           
                        
                              ix)
                           
                           
                              COICOP kodas, (Individualaus vartojimo klasifikavimas pagal tikslą (Jungtinių Tautų statistinė metodologija, http://unstats.un.org/unsd/cr/registry/regcst.asp?Cl=5));
                           
                        
                              x)
                           
                           
                              naudojami reklamos ir pardavimo būdai.“
                           
                        
            
                  2)
               
               
                  Po 1.3.4. dalies įterpiama ši dalis:
                  1.3.5.   Kai buvo imtasi vykdymo priemonės, pagal Reglamento (EB) Nr. 2006/2004 8 straipsnio 6 dalį, institucija, į kurią kreipiamasi, praneša Komisijai ir visoms kitoms kompetentingoms institucijoms, valstybių narių paskirtoms atsakingomis už teisės aktų, kurie buvo pažeisti, vykdymą, apie priemones, kurių imtasi, ir jų Bendrijoje įvykdytiems pažeidimams.
                  Teikdama informaciją apie vykdymo priemones, kurių buvo imtasi, ir jų poveikį Bendrijoje įvykdytiems pažeidimams, ji taip pat nurodo:
                  
                              a)
                           
                           
                              duomenis apie kompetentingą instituciją, į kurią kreipiamasi, ir kompetentingą instituciją pareiškėją;
                           
                        
                              b)
                           
                           
                              pardavėjo ar tiekėjo pavadinimą;
                           
                        
                              c)
                           
                           
                              produkto ar paslaugos pavadinimą;
                           
                        
                              d)
                           
                           
                              klasifikavimo kodą;
                           
                        
                              e)
                           
                           
                              naudojamus reklamos ar pardavimo būdus;
                           
                        
                              f)
                           
                           
                              teisinį pagrindą;
                           
                        
                              g)
                           
                           
                              Bendrijoje įvykdyto pažeidimo rūšį;
                           
                        
                              h)
                           
                           
                              apskaičiuotą vartotojų, kurie galėjo patirti žalą, skaičių ir įvertintą finansinę žalą.“
                           
                        
            
                  3)
               
               
                  2.1.5. punkte pirmas sakinys pakeičiamas taip:
                  2.1.5.   Institucija pareiškėja kreipiasi į Komisiją prašydama pagal technines galimybes kaip įmanoma greičiau ir bet kokiu atveju ne vėliau kaip per septynias dienas nuo bylos nagrinėjimo pabaigos pašalinti informaciją iš duomenų bazės, jeigu gavus prašymą remiantis Reglamento (EB) Nr. 2006/2004 6 straipsniu:“
               
            
                  4)
               
               
                  Po 2.1.5. punkto įterpiamas šis punktas:
                  2.1.6.   Institucija, į kurią kreipiamasi, praneša Komisijai ir kitoms suinteresuotosioms kompetentingoms institucijoms apie vykdymo priemones, kurių imtasi pagal Reglamento (EB) Nr. 2006/2004 8 straipsnio 6 dalį, pagal technines galimybes kaip įmanoma greičiau ir bet kokiu atveju ne vėliau kaip per septynias dienas po to, kai buvo imtasi priemonių.“
               
            
                  5)
               
               
                  3 skyriaus antraštinė dalis pakeičiama „ĮSPĖJIMAI“.
               
            
                  6)
               
               
                  3 skyriuje prieš tekstą įterpiamas skaičius „3.1.“.
               
            
                  7)
               
               
                  3 skyriuje po esamo teksto įterpiami šie punktai:
                  3.2.   Kai kompetentinga institucija imasi su įspėjimu susijusių vykdymo priemonių, pagal Reglamento (EB) Nr. 2006/2004 7 straipsnio 2 dalį apie šias priemones ji praneša Komisijai ir visoms kitoms kompetentingoms institucijoms, valstybių narių paskirtoms atsakingomis už teisės aktų, kurie buvo pažeisti, vykdymą.
                  Teikdama informaciją apie vykdymo priemones, kurių imtasi, ji taip pat nurodo:
                  
                              a)
                           
                           
                              duomenis apie kompetentingą instituciją, kuri ėmėsi priemonių;
                           
                        
                              b)
                           
                           
                              pardavėjo ar tiekėjo pavadinimą;
                           
                        
                              c)
                           
                           
                              produkto ar paslaugos pavadinimą;
                           
                        
                              d)
                           
                           
                              klasifikavimo kodą;
                           
                        
                              e)
                           
                           
                              naudojamus reklamos ar pardavimo būdus;
                           
                        
                              f)
                           
                           
                              teisinį pagrindą;
                           
                        
                              g)
                           
                           
                              Bendrijoje įvykdyto pažeidimo rūšį;
                           
                        
                              h)
                           
                           
                              apskaičiuotą vartotojų, kurie galėjo patirti žalą, skaičių ir įvertintą finansinę žalą.
                           
                        3.3.   Kai kompetentinga institucija gauna su įspėjimu susijusį prašymą dėl savitarpio pagalbos, apie šį prašymą, nurodydama prašymo rūšį, ji praneša Komisijai ir visoms kitoms kompetentingoms institucijoms, valstybių narių paskirtoms atsakingomis už teisės aktų, kurie buvo pažeisti, vykdymą.
                  Teikdama informaciją apie gautą prašymą, ji taip pat nurodo:
                  
                              a)
                           
                           
                              duomenis apie kompetentingą savitarpio pagalbos prašančiąją instituciją;
                           
                        
                              b)
                           
                           
                              pardavėjo ar tiekėjo pavadinimą, jei jis žinomas;
                           
                        
                              c)
                           
                           
                              produkto ar paslaugos pavadinimą;
                           
                        
                              d)
                           
                           
                              klasifikavimo kodą;
                           
                        
                              e)
                           
                           
                              naudojamus reklamos ar pardavimo būdus;
                           
                        
                              f)
                           
                           
                              teisinį pagrindą;
                           
                        
                              g)
                           
                           
                              Bendrijoje įvykdyto pažeidimo rūšį;
                           
                        
                              h)
                           
                           
                              apskaičiuotą vartotojų, kurie galėjo patirti žalą, skaičių ir įvertintą finansinę žalą.“
                           
                        
            
                  8)
               
               
                  Po 5 skyriaus įterpiamas šis skyrius:
                  „6.   6 SKYRIUS – Rinkos priežiūros ir vykdymo veiklos koordinavimas
                  6.1.   Vykdydamos prievolę pagal Reglamento (EB) Nr. 2006/2004 9 straipsnio 2 dalį, suinteresuotosios kompetentingos institucijos gali kartu nutarti, kad vykdymo priemonę koordinuos viena iš jų. Kompetentingos institucijos, atsižvelgdamos į kiekvieno atvejo specifiškumą, koordinuojančia institucija paprastai paskiria tos šalies instituciją, kurioje yra prekiautojo būstinė ar pagrindinis veiklos centras arba didžiausias nukentėjusių vartotojų skaičius.
                  6.2.   Jeigu Komisijos prašoma, ji padeda koordinuoti veiklą.“